text: नई दिल्ली: फिल्मकार अश्विनी धीर ने कहा है कि वह भारतीय फिल्मों में पाकिस्तानी कलाकारों को लेने के विरोध में नहीं हैं लेकिन उन्हें लगता है कि पाकिस्तानी कलाकारों को दोनों देशों के बीच तनाव पैदा करने वाले मुद्दों पर बोलना चाहिए. धीर को यह बहस अजीब लगती है कि बॉलीवुड में पाकिस्तानी कलाकारों को काम दिया जाना चाहिए या नहीं. धीर ने आईएएनएस से कहा, मैं इन प्रतिबंधों के बारे में बहुत अजीब महसूस करता हूं. अगर आप किसी चीज पर प्रतिबंध लगाना चाहते हैं, तो हवा और पानी पर प्रतिबंध लगाइए जो हमारे देश में बाहर से आते हैं. यह तो लोगों के मुकाबले अधिक तेजी से फैलते हैं.